Üks Ruhnule sõita soovinud reisija (nimi toimetusele teada) rääkis Meie Maale, et Runö ei saa väljuda, kuna selle kapten on purjus.

AS Kihnu Veeteed juhataja Andres Laasma: “Saime tõepoolest ka vihje kapteni võimaliku alkoholijoobe kohta ja tegime ise politseile väljakutse seda kontrollida.

Suhtume alati täie tõsidusega igasse vihjesse, mida puudutab korrektset ja turvalist reisijatevedu. Siinkohal on oluline märkida, et kapten ei olnud sel hetkel laeva juhtimas ning reis oli tühistatud

enne politsei väljakutset. Politsei joovet ei fi kseerinud.”

Kuressaare politseijaoskonna juhi Rainer Antsaare sõnul sai politsei Kihnu Veeteedelt (Ruhnu laevaliinide operaatorfi rma – toim) palve kontrollida sadamas seisva Runö kapteni võimalikku

joovet.

“Isik ei olnud nõus indikaatorvahendisse puhuma ja kuna politseil ei olnud alust seda ka nõuda, siis rikkumist ei tuvastatud. Laevareis oli juba eelnevalt tühistatud,” ütles Antsaar Meie Maale.

Kihnu Veeteede kodulehel on kirjas, et 20. septembril on seoses tugeva tuulega tühistatud reisikiirkatamaraani Runö väljumine Roomassaare-Ringsu kell 16.

Samuti seisab seal, et reedel, 21.09. on seoses tugeva tuulega tühistatud Runö väljumine Ringsu-Pärnu suunal kell 7. Veel mainitakse, et häireid võib esineda samal päeval ka väljumisel Pärnu-Ringsu kell 16.

“Kuna teame, et saareelanike jaoks on saarele saamine eluliselt oluline, otsisime operatiivselt ka teisi võimalusi mõne asenduslaevaga reisi teostamiseks, kuid ka teised koostööpartnerid keeldusid viitega halbadele ilmastikuoludele,” ütles Laasma.